209 



stand for Afspærring, saaledes at det har maattet dannet Smaasøer i 

 Terrænets Lavninger. Det er derfor fuldstændig stemmende med disse 

 Dannelsesforhold, at der S og SØ for Onsbjerg i Lavningerne findes 

 Sandlag og Lag af stenfrit Ler, som kan anses for at være opstaaede 

 i Tilknytning til Isranden. 



Fra Splitsgaard og sydpaa falder Israndslinjen og Hovedvand- 

 skellet omtrent sammen. Den underliggende Granit træder her kun i 

 Dagen i ubetydelig Grad og naar ikke saa højt over Havet som i 

 Omraadet længere mod NØ. Hvis Vandskellets Beliggenhed direkte 

 havde haft sin Aarsag i Granitens Højdeforhold, vilde det rimeligvis 

 have været at søge længere mod 0. Naar dette ikke er Tilfældet, 

 skyldes det utvivlsomt netop Israndens Stillestaaen langs denne Op- 

 holdslinje; der er ført forholdsvis meget Materiale frem til Isens 

 Rand, og samtidig er Sprækkerne i Graniten under Isen holdt aabne 

 i Egenskab af subglaciale Vandrender. De har da efter Isens Bort- 

 smeltning kunnet tjene til Drænering af Omraadet 0 for den Linje, 

 hvor Vandskellet opstod som Følge af Akkumulation langs Isranden. 



Den tredie Opholdslinje (Rølinjen), der kan spores paa 

 Nordlandet af Bornholm, findes langs Nordøstkys ten, et Stykke 

 inden for denne. Den er kendelig dels ved de lidet fremtrædende 

 Grusaflejringer, der her forekommer, dels ved Ophobninger af store 

 Blokke, der optræder paa enkelte Punkter af Israndslinjen, f. Eks. 

 ved Tyskegaarde SØ for Rø Kirke. Mest kendelig er denne Isrands- 

 linje dog ved de Lag af stenfrit, senglacialt Ler, der er bleven aflejret 

 foran Isranden paa dette Stadium. Saadanne Lag, der rimeligvis 

 hører hertil, findes ved Brogaard SV for Allinge, ØNØ for Oleskirke, 

 SV for Bosted Bakke, N for Spæling Mose, V for Rø Kirke, SØ for 

 Rø Kirke, Bobe Aa ved Bromme Gd., ved Sigtebæk og Bobe Aa V 

 for Lensgaard. 



Paa adskillige af de nævnte Steder ligger Lerlagene paa en saa- 

 dan Maade, at de ikke har kunnet afsættes under de nuværende 

 Terrænforhold, men en Del af Søbredden maa have været dannet af 

 Isen. Paa andre af Stederne vilde der ikke efter Terrænforholdene være 

 noget til Hinder for, at Lagene kunde afsættes, derimod er Beskaffen- 

 heden af de omgivende Jordlag en saadan, at en Afsætning af sten- 

 frit Ler næppe har kunnet finde Sted uden i Forbindelse med den 

 smeltende Indlandsis. Endelig er Lerforekomsterne paa enkelte Steder 

 nøje knyttede til de Grusbakker, som kan antages at angive Stillin- 

 gen af Isranden paa delte Stadium. 



Den østlige Israndslinjes Beliggenhed er ikke nærmere bestemt 

 paa Strækningen SØ for Østerlars Kirke. Dog er det rimeligt at 

 antage, at den fra Egnen ved Østerlars Kirke har strakt sig mod SØ 

 til Paradisbakkerne. Disse, der naar op til en betydelig større Højde 



Danmarks geologiske Undersøgelse. I. R. Nr. 13 14 



